CELEX: 62019TN0297
Language: el
Date: 2019-05-06 00:00:00
Title: Υπόθεση T-297/19: Προσφυγή της 6ης Μαΐου 2019 — Dragomir κατά Επιτροπής

12.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/31
            
         
      Προσφυγή της 6ης Μαΐου 2019 — Dragomir κατά Επιτροπής
      (Υπόθεση T-297/19)
      (2019/C 270/33)
      Γλώσσα διαδικασίας: η ρουμανική
      
         Διάδικοι
      
      
         Προσφεύγων: Daniel Dragomir (Βουκουρέστι, Ρουμανία) (εκπρόσωπος: R. Chiriță, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να διαπιστώσει ότι η Ευρωπαϊκή Επιτροπή παρέβη την υποχρέωσή της να διασφαλίσει την εκ μέρους της Ρουμανίας τήρηση της απαίτησης την οποία προβλέπει η οδηγία 95/46/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών·
               
            
                  —
               
               
                  να διαπιστώσει ότι η Ευρωπαϊκή Επιτροπή παρέβη την υποχρέωσή της να διασφαλίσει την εκ μέρους της Ρουμανίας τήρηση της απαίτησης την οποία προβλέπει η οδηγία (EE) 2016/680 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από αρμόδιες αρχές για τους σκοπούς της πρόληψης, διερεύνησης, ανίχνευσης ή δίωξης ποινικών αδικημάτων ή της εκτέλεσης ποινικών κυρώσεων και για την ελεύθερη κυκλοφορία των δεδομένων αυτών και την κατάργηση της απόφασης-πλαίσιο 2008/977/ΔΕΥ του Συμβουλίου·
               
            
                  —
               
               
                  να διαπιστώσει ότι η Ευρωπαϊκή Επιτροπή παρέβη την υποχρέωσή της να διασφαλίσει την εκ μέρους της Ρουμανίας τήρηση της απαίτησης την οποία προβλέπει ο κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων)·
               
            
                  —
               
               
                  να διαπιστώσει ότι η Ευρωπαϊκή Επιτροπή παρέβη την υποχρέωσή της να διασφαλίσει την εκ μέρους της Ρουμανίας τήρηση των αρχών του κράτους δικαίου, της ανεξαρτησίας των δικαστηρίων και των θεμελιωδών δικαιωμάτων των προσώπων που υπάγονται στη δικαιοδοσία της·
               
            
                  —
               
               
                  να υποχρεώσει την καθής να καταβάλει χρηματική ικανοποίηση για την προκληθείσα ηθική βλάβη, ύψους 2 ευρώ·
               
            
                  —
               
               
                  να υποχρεώσει την καθής να θεραπεύσει, για το μέλλον, τις υφιστάμενες παραλείψεις.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράλειψη εκ μέρους της Επιτροπής κατά την εκπλήρωση των σχετικών με την ανεξαρτησία της δικαιοσύνης υποχρεώσεών της, οι οποίες απορρέουν από την απόφαση για τη θέσπιση μηχανισμού συνεργασίας και ελέγχου, τις Συνθήκες και τον Χάρτη των Θεμελιωδών δικαιωμάτων της Ευρωπαϊκής Ένωσης
                  
                              —
                           
                           
                              Η Ευρωπαϊκή Επιτροπή εσκεμμένως παρέβη τις υποχρεώσεις της περί διασφάλισης του κράτους δικαίου, προστασίας της ανεξαρτησίας της ρουμανικής δικαιοσύνης η οποία δέχεται επίθεση από την Serviciul Român de Informații (ρουμανική υπηρεσία πληροφοριών) και εγγύησης των δικαιωμάτων του προσφεύγοντος σε δίκαιη δίκη.
                           
                        
            
                  2.
               
               
                  Με τον δεύτερο λόγο προβάλλεται παράλειψη εκ μέρους της Επιτροπής κατά την εκπλήρωση των σχετικών με την προστασία των δεδομένων προσωπικού χαρακτήρα υποχρεώσεών της
                  
                              —
                           
                           
                              Η Ευρωπαϊκή Επιτροπή παρέβη, ή ικανοποίησε όλως τυπικώς, την υποχρέωσή της περί εξακρίβωσης της συμμόρφωσης προς τις οδηγίες και τους κανονισμούς της Ένωσης όσον αφορά την προστασία των δεδομένων προσωπικού χαρακτήρα.